ai4bharat/Pralekha huggingface dataset:
वस्त्र मंत्रालय
5वां राष्ट्रीय हथकरघा दिवस 7 अगस्त को मनाया जाएगा
5वां राष्ट्रीय हथकरघा दिवस कल देश भर में मनाया जाएगा। केन्द्रीय वस्त्र और महिला एवं बाल विकास मंत्री श्रीमती स्मृति जुबिन इरानी इस अवसर पर नई दिल्ली के विज्ञान भवन में आयोजित कार्यक्रम की अध्यक्षता करेंगी।
इस अवसर पर पेट्रोलियम एवं प्राकृतिक गैस मंत्री श्री धर्मेन्द्र प्रधान, पशुपालन, डेयरी एवं मत्स्य तथा सूक्ष्म लघु एवं मझोले उद्यम राज्यमंत्री श्री प्रताप चंद्र सारंगी भी मौजूद रहेंगे।
मुख्य आयोजन ओड़िशा के भुवनेश्वर में होगा। हथकरघे की समृद्ध परंपरा के कारण भुवनेश्वर को मुख्य आयोजन स्थल के रूप में चुना गया है। भारत के बुनकरों की 50 प्रतिशत से ज्यादा आबादी पूर्वी और पूर्वोत्तर क्षेत्रों में बसती है और इनमें से अधिकांश महिलाएं हैं। भुवनेश्वर में राष्ट्रीय हथकरघा दिवस मनाने का उद्देश्य महिलाओं और बालिकाओं को सशक्त बनाना है।
देश भर में निम्नलिखित कार्यकलाप किए जाएंगे-
- पहचान कार्डों और यार्न पासबुक का वितरण
- मुद्रा ऋण का वितरण
- कार्यस्थलों  के निर्माण के लिए लाइटिंग यूनिट और प्रमाण पत्रों का वितरण
- राष्ट्रीय हथकरघा दिवस विभिन्न राज्यों में बुनकर सेवा केन्द्रों पर मनाया जाएगा।
- 16 एनआईएफटी परिसरों और हथकरघा मेला एवं प्रदर्शनी, गांधीनगर और कोलकाता एनआईएफटी परिसरों में कार्यशालाओं, पैनल चर्चाओं और हथकरघा उत्पादों के लिए विशेष मंडप।
- युवा डिजाइनरों और हथकरघा क्षेत्र की प्रमुख हस्तियों को शामिल करते हुए आईएमजी रिलायंस के डिजिटल स्टूडियो से चर्चा का ट्विटर पर सीधा प्रसारण।
- नई दिल्ली के हस्तशिल्प संग्रहालय में फैशन डिजाइन काउंसिल ऑफ इंडिया द्वारा वस्त्र मंत्रालय के प्रतिभागियों, मास्टर बुनकर, कपड़ों के डिजाइनरों, फैशन डिजाइनरों और वस्त्र विशेषज्ञों के साथ संगोष्ठी।
- बुनकरों और उनके बच्चों के लिए शैक्षिक अवसरों के बारे में सूचना प्रदान करने के लिए इग्नू/एनआईओएस के माध्यम से कार्यशाला।
राष्ट्रीय हथकरघा दिवस देश के हथकरघा बुनकरों का सम्मान करने और भारत के हथकरघा उद्योग पर रौशनी डालने के लिए हर साल 7 अगस्त को मनाया जाता है। राष्ट्रीय हथकरघा दिवस देश के सामाजिक आर्थिक विकास में हथकरघे के योगदान और बुनकरों की आमदनी में वृद्धि करने पर ध्यान केन्द्रित करने का प्रयास करता है।
देश के सामाजिक-आर्थिक विकास में हथकरघा उद्योग के महत्व के बारे में जागरुकता फैलाने के उद्देश्य से केन्द्र सरकार ने जुलाई, 2015 में 7 अगस्त को राष्ट्रीय हथकरघा दिवस घोषित किया था। 7 अगस्त को राष्ट्रीय हथकरघा दिवस के रूप में इसलिये चुना गया, क्योंकि ब्रिटिश सरकार द्वारा किए जा रहे बंगाल के विभाजन का विरोध करने के लिए 1905 में इसी दिन कलकत्ता टाऊन हॉल में स्वदेशी आंदोलन आरंभ किया गया था। इस आंदोलन का उद्देश्य घरेलू उत्पादों और उत्पादन प्रक्रियाओं में नई जान डालना था।
प्रथम राष्ट्रीय हथकरघा दिवस का उद्घाटन प्रधानमंत्री श्री नरेन्द्र मोदी ने 7 अगस्त, 2015 को चेन्नई में मद्रास विश्वविद्यालय की शताब्दी के अवसर पर किया था।
गृह मंत्रालय
केन्द्रीय गृह एवं सहकारिता मंत्री श्री अमित शाह कल चण्डीगढ़ में ‘नशीली दवाओं की तस्करी और राष्ट्रीय सुरक्षा' पर राष्ट्रीय सम्मेलन को संबोधित करेंगे
इस तरह का यह पहला राष्ट्रीय सम्मेलन है जिसमें देश के गृह मंत्री, विभिन राज्यों के मुख्यमंत्री और ड्रग्स एन्फोर्समेंट एजेंसी एक मंच पर होंगे
यह सम्मेलन ड्रग्स के अभिशाप से देश को मुक्त करने के मोदी सरकार के संकल्प को दर्शाता है
कार्यक्रम के दौरान गृह मंत्री श्री अमित शाह के सामने NCB की टीमें दिल्ली, चेन्नई, गुवाहाटी और कोलकाता में 30000 किलो से अधिक ड्रग्स को नष्ट करेंगी
प्रधानमंत्री श्री नरेन्द्र मोदी जी के आजादी के अमृत महोत्सव के आवाहन पर गृह मंत्री श्री अमित शाह के नेतृत्व में NCB ने आजादी के 75वें साल में 75000 किलो ग्राम ड्रग्स नष्ट करने का संकल्प लिया था
एक जून 2022 से NCB द्वारा शुरू किये गए इस अभियान में 29 जुलाई तक 11 अलग-अलग राज्यों में कुल 51217.8402 किलोग्राम ड्रग्स का विनिष्टीकरण किया जा चुका है
केन्द्रीय गृह एवं सहकारिता मंत्री श्री अमित शाह कल चण्डीगढ़ में ‘नशीली दवाओं की तस्करी और राष्ट्रीय सुरक्षा' पर राष्ट्रीय सम्मेलन को संबोधित करेंगे।कार्यक्रम में हरियाणा, हिमाचल प्रदेश और पंजाब के मुख्यमंत्री, चंडीगढ़ के प्रशासक, BSF, NIA व NCB के अधिकारियों के साथ ही राज्यों के ANTF प्रमुख और NCORD सदस्य भी उपस्थित रहेंगे।
इस तरह का यह पहला राष्ट्रीय सम्मेलन है जिसमें देश के गृह मंत्री, विभिन राज्यों के मुख्यमंत्री और ड्रग्स एन्फोर्समेंट एजेंसी एक मंच पर होंगे। यह सम्मेलन ड्रग्स के अभिशाप से देश को मुक्त करने के मोदी सरकार के संकल्प को दर्शाता है।कार्यक्रम के दौरान गृह मंत्री श्री अमित शाह के सामने NCB की टीमें दिल्ली, चेन्नई, गुवाहाटी और कोलकाता में 30000 किलो से अधिक ड्रग्स को नष्ट करेंगी। विनिष्ट किए जाने वाले ड्रग्स का विवरण निम्नलिखित है :
|
|
क्र.
|
|
स्थान
|
|
नष्ट किये जाने वाले ड्रग्स की मात्रा 
|
|
1
|
|
दिल्ली
|
|
19320
|
|
2
|
|
चेन्नई 
|
|
1309.401
|
|
3
|
|
गुवाहाटी 
|
|
6761.63
|
|
4
|
|
कोलकाता 
|
|
3077.753
|
|
|
|
कुल मात्रा
|
|
30468.784 किलोग्राम
प्रधानमंत्री श्री नरेन्द्र मोदी जी के आजादी के अमृत महोत्सव के आवाहन पर गृह मंत्री श्री अमित शाह के नेतृत्व में NCB ने आजादी के 75वें साल में 75000 किलो ग्राम ड्रग्स नष्ट करने का संकल्प लिया था। एक जून 2022 से NCB द्वारा शुरू किये गए इस अभियान में 29 जुलाई तक 11 अलग-अलग राज्यों में कुल 51217.8402 किलोग्राम ड्रग्स का विनिष्टीकरण किया जा चुका है और कल केन्द्रीय गृह मंत्री के सामने 30468.784 किलो ग्राम ड्रग्स को नष्ट किए जाने के बाद इसकी कुल मात्रा 81686.6242 किलोग्राम हो जाएगी।
पूर्वोत्तर क्षेत्र विकास मंत्रालय
केंद्रीय मंत्री डॉ. जितेंद्र सिंह ने नई दिल्ली में उत्तम चकमा के नेतृत्व में पूर्वोत्तर के चकमा प्रतिनिधिमंडल से एक ज्ञापन प्राप्त किया
डॉ. सिंह ने कहा पूर्वोत्तर परिषद का 30 प्रतिशत आवंटन पूर्वोत्तर के उपेक्षित वर्गों को मिलेगा
केन्द्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा एवं अंतरिक्ष मंत्रालय में राज्य मंत्री डॉ. जितेन्द्र सिंह ने कहा कि पूर्वोत्तर के उपेक्षित वर्गों के लिए विशेष रूप से 30 प्रतिशत आवंटन का निर्णय लिया गया है।
डॉ. जितेंद्र सिंह अरुणाचल प्रदेश के 'चकमा और हजोंग नागरिकता अधिकार समिति' के एक चकमा प्रतिनिधिमंडल से वार्तालाप कर रहे थे। पूर्वोत्तर क्षेत्र  विकास मंत्रालय से संबद्ध पूर्वोत्तर परिषद, गृह मंत्री अमित शाह की सलाह पर, एक प्रस्ताव लाया गया, जिसे प्रधानमंत्री नरेन्द्र मोदी की अध्यक्षता में कैबिनेट की बैठक में मंजूरी दी गई। उन्होंने कहा कि तदनुसार, यह निर्णय लिया गया है कि पूर्वोत्तर परिषद की मौजूदा योजनाओं के तहत नई परियोजनाओं के लिए पूर्वोत्तर परिषद के आवंटन का 30 प्रतिशत समाज के वंचित क्षेत्रों/वंचितों/ उपेक्षित वर्गों के विकास और पूर्वोत्तर के उभरते हुए क्षेत्रों के विकास को समर्पित किया जाएगा।
डॉ. जितेंद्र सिंह ने कहा कि इससे पूर्वोत्तर में समाज के उपेक्षित वर्गों के विकास में सहायता मिलेगी और अंतर-क्षेत्र और अंतर-जनजाति/सामुदायिक असमानता को कम किया जा सकेगा, जिससे भविष्य में चकमास सहित उपेक्षित वर्गों की जरूरतों को पूरा करने में मदद मिलेगी। इस योजना से पूर्वोत्तर की सांस्कृतिक विविधता का संरक्षण होगा और ऐसी लिपियों/भाषाओं के विकास में मदद मिलेगी, जो धीरे-धीरे विलुप्त हो रही हैं।
डॉ. जितेंद्र सिंह ने प्रधानमंत्री नरेन्द्र मोदी की पूर्वोत्तर राज्यों को विकसित करने और देश के अन्य अधिक विकसित राज्यों के समकक्ष लाने की प्रतिबद्धता को दोहराते हुए कहा कि इससे पूर्वोत्तर क्षेत्र में रहने वाली विभिन्न जनजातियों और समुदायों के समान विकास को सुनिश्चित किया जा सकेगा। उन्होंने कहा कि पूर्वोत्तर परिषद से 30 प्रतिशत आवंटन के बारे में हाल के निर्णय से वंचित क्षेत्रों और उपेक्षित वर्गों पर ध्यान केंद्रित करने से समग्र विकास को सुनिश्चित किया जा सकेगा।
डॉ. जितेंद्र सिंह ने कोविड महामारी के दौरान भी अपनी विभिन्न परियोजनाओं पर कार्य जारी रखने के लिए पूर्वोत्तर परिषद की सराहना की। उन्होंने पूर्वोत्तर क्षेत्र विकास मंत्रालय  और पूर्वोत्तर परिषद के द्वारा पूर्वोत्तर क्षेत्र को दी गई कोविड संबंधित सहायता का भी उल्लेख किया।
बैठक के दौरान, डॉ. जितेन्द्र सिंह ने उत्तम चकमा के नेतृत्व में पूर्वोत्तर के चकमा प्रतिनिधिमंडल से एक ज्ञापन प्राप्त किया।
राष्ट्रपति सचिवालय
भारतीय राजस्व सेवा  के प्रोबेशनरों ने राष्ट्रपति से मुलाकात की
भारतीय राजस्व सेवा  के 69वें बैच के प्रोबेशनरों ने आज नई दिल्ली में राष्ट्रपति भवन में राष्ट्रपति श्री राम नाथ कोविंद से मुलाकात की।
प्रोबेशनों को संबोधित करते हुए राष्ट्रपति ने कहा कि बड़े आर्थिक सहयोग के लिए देश की सीमाएं खुल रही हैं। उन्होंने कहा कि एक तरफ आर्थिक चुनौतियां अहम होती जा रही हैं, तो दूसरी तरफ भारतीय राजस्व सेवा अधिकारियों की जिम्मेदारियां भी बढ़ती जा रही हैं।
राष्ट्रपति ने कहा कि देश को और अधिक आत्मनिर्भर बनाने के लिए सरकार ने ‘मेक इन इंडिया’ की शुरूआत की है। भारतीय राजस्व सेवा के अधिकारियों पर कर प्रशासकों के रूप में ऐसा माहौल प्रदान करने की जिम्मेदारी है, जिसमें व्यापार और उद्योग पनप सकें। उन्होंने कहा कि अंतर्राष्ट्रीय व्यापार के मद्देनजर अधिकारियों का मूलमंत्र ‘सीमाएं विभाजित करती हैं, सीमा शुल्क जोड़ता है’ होना चाहिए। इससे भारत को 5 ट्रिलियन डॉलर की अर्थव्यवस्था बनाने में सहायता होगी।
स्वास्थ्य एवं परिवार कल्याण मंत्रालय
स्वास्थ्य मंत्रालय ने मानव अंग प्रत्यारोपण अधिनियम, 1994 की रजत जयंती मनाई
श्री अश्विनी कुमार चौबे ने अंगदान आंदोलन में लोगों की भागीदारी की अपील की
राष्ट्रीय अंग और ऊतक प्रत्यारोपण संगठन  द्वारा आयोजित मानव अंग प्रत्यारोपण अधिनियम  1994 के रजत जयंती समारोह में केन्द्रीय स्वास्थ्य एवं परिवार कल्याण राज्य मंत्री श्री अश्विनी कुमार चौबे ने कहा कि अंगदान को प्रोत्साहन देने के लिए लोगों की भागीदारी और जागरूकता सबसे महत्वपूर्ण है। ‘अंगदान, महादान, महा कल्याण’ का आह्वान करते हुए श्री चौबे ने कहा कि इस कार्य के लिए लोगों की भागीदारी सुनिश्चित की जानी चाहिए और बच्चों को प्रांरभ से ही इसके बारे में जागरूक बनाया जाना चाहिए।
श्री चौबे ने कहा कि अंगदान के संबंध में बहुत सारे मिथक और भ्रम हैं। अंधविश्वास के आधार पर अंगदान को हतोत्साहित किया जाता है। श्री चौबे ने लोगों से आग्रह किया कि वे बिना किसी डर के अंगदान के लिए आगे आएं। उन्होंने राज्यों से आग्रह किया कि वे अपने डेटा को एनओटीटीओ के साथ साझा करें, ताकि केन्द्रीय स्तर पर राष्ट्रीय अंगदान करने वालों तथा अंग प्राप्त करने वालों से संबंधित प्रविष्टियों का रिकॉर्ड रखा जा सके। इससे अंग और ऊतक दान प्राप्त करने वालों को सुविधा होगी। केन्द्रीय डिजिटल अंग प्रदान प्रणाली का लक्ष्य है - अमीर और गरीब सभी लोगों को अंग प्रदान करने में पारदर्शिता सुनिश्चित करना। यह सभी राज्यों और अस्पतालों के डेटा का राष्ट्रीय स्तर पर डेटाबेस के माध्यम से ही संभव हो सकता है।
श्री अश्विनी कुमार चौबे ने मानव अंग प्रत्यारोपण अधिनियम  1994 के रजत जयंती संस्करण का भी अनावरण किया और ‘मिलियन फॉर ए बिलियन’ उद्देश्य के लिए ऑनलाइन प्रणाली का शुभारंभ किया।
इस अवसर पर स्वास्थ्य सेवाओं के महानिदेशक डॉक्टर एस. वेंकटेश, स्वास्थ्य एवं परिवार कल्याण मंत्रालय के संयुक्त सचिव श्री मनदीप भंडारी और मंत्रालय एवं राज्य कार्यालयों के वरिष्ठ अधिकारी उपस्थित थे।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 194.09 करोड़ से अधिक टीके लगाए जा चुके हैं
12-14 आयु वर्ग में 3.44 करोड़ से अधिक खुराकें लगाई गई
भारत में कोरोना के सक्रिय मामले 24,052 हैं
पिछले 24 घंटों में 4,270 नए मामले सामने आए
स्वस्थ होने की वर्तमान दर 98.73 प्रतिशत
साप्ताहिक सक्रिय मामलों की दर 0.84 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 194.09 करोड़  से अधिक हो गया। इस उपलब्धि को 2,47,42,189 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.44 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,07,260
|
|
दूसरी खुराक
|
|
1,00,43,445
|
|
प्रीकॉशन खुराक
|
|
52,97,603
|
|
अग्रिम पंक्ति के कर्मी
|
|
पहली खुराक
|
|
1,84,19,772
|
|
दूसरी खुराक
|
|
1,75,89,730
|
||
|
प्रीकॉशन खुराक
|
|
89,18,650
|
|
12-14 वर्ष आयु वर्ग
|
|
पहली खुराक
|
|
3,44,23,443
|
|
दूसरी खुराक
|
|
1,76,43,628
|
|
15-18 वर्ष आयु वर्ग
|
|
पहली खुराक
|
|
5,96,03,983
|
|
दूसरी खुराक
|
|
4,62,09,095
|
|
18-44 वर्ष आयु वर्ग
|
|
पहली खुराक
|
|
55,73,28,605
|
|
दूसरी खुराक
|
|
49,17,57,809
|
|
प्रीकॉशन खुराक
|
|
10,95,045
|
|
45-59 वर्ष आयु वर्ग
|
|
पहली खुराक
|
|
20,32,81,633
|
|
दूसरी खुराक
|
|
19,12,34,745
|
|
प्रीकॉशन खुराक
|
|
15,42,073
|
|
60 वर्ष से अधिक आयु वर्ग
|
|
पहली खुराक
|
|
12,71,14,866
|
|
दूसरी खुराक
|
|
11,92,96,149
|
|
प्रीकॉशन खुराक
|
|
1,97,38,623
|
|
प्रीकॉशन खुराक
|
||
|
3,65,91,994
|
|
कुल
|
|
|
|
1,94,09,46,157
भारत में सक्रिय मामले आज 24,052 हैं। सक्रिय मामले, कुल पॉजिटिव मामलों के 0.06 प्रतिशत हैं।
नतीजतन, भारत में स्वस्थ होने की दर 98.73 प्रतिशत है। पिछले 24 घंटों में 2,619 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,28,073 हो गई है।
बीते 24 घंटे में कोरोना के 4,270 नए मामले सामने आएं।
पिछले 24 घंटों में कुल 4,13,699 जांच की गई हैं। भारत ने अब तक कुल 85.26 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.84 प्रतिशत है और दैनिक रूप से पुष्टि वाले मामलों की दर 1.03 प्रतिशत है।
प्रधानमंत्री कार्यालय
प्रधानमंत्री श्री नरेन्द्र मोदी ने श्री लालजी टंडन के निधन पर शोक व्यक्त किया
प्रधानमंत्री श्री नरेन्द्र मोदी ने आज मध्य प्रदेश के राज्यपाल श्री लालजी टंडन के निधन पर शोक व्यक्त किया।
श्री नरेन्द्र मोदी ने एक ट्वीट में लिखा है, ‘श्री टंडन संवैधानिक मामलों के अच्छे ज्ञाता थे।’
प्रधानमंत्री ने कहा, ‘श्री लालजी टंडन को समाज सेवा के लिए उनके अथक प्रयासों हेतु सदैव स्मरण किया जाएगा। उन्होंने एक प्रभावकारी प्रशासक के रूप में अपनी विशिष्ट पहचान बनाई एवं लोक कल्याण को सदैव विशेष महत्व दिया। उनके निधन से मर्माहत हूं।’
प्रधानमंत्री श्री नरेन्द्र मोदी ने पूर्व प्रधानमंत्री स्वर्गीय श्री अटल बिहारी वाजपेयी के साथ श्री टंडन के लंबे जुड़ाव को भी स्मरण किया।
स्वास्थ्य एवं परिवार कल्याण मंत्रालय
कोविड-19 टीकाकरण की अद्यतन स्थिति
सरकार ने 16 मार्च, 2022 से 12 से 13 वर्ष और 13 से 14 वर्ष आयु वर्ग के बच्चों के लिए कोविड-19 टीकाकरण का विस्तार करने का निर्णय लिया है
60 वर्ष से अधिक आयु की आबादी के लिए सह-रुग्णता की शर्त हटाई गई; अब 60 वर्ष से अधिक आयु के सभी लोग 16 मार्च, 2022 से कोविड वैक्सीन की एहतियाती खुराक लेने के पात्र हैं
केंद्र सरकार ने वैज्ञानिक निकायों के साथ विचार-विमर्श के बाद 12 से 13 वर्ष और 13 से 14 वर्ष आयु वर्ग के बच्चों के लिए  16 मार्च, 2022 से कोविड-19 टीकाकरण शुरू करने का निर्णय लिया है। लगाई जाने वाली कोविड-19 वैक्सीन कॉर्बेवैक्स होगी, जिसका विनिर्माण बॉयोलोजिकल ई. लिमिटेड, हैदराबाद द्वारा किया जा रहा है।
उल्लेखनीय है कि 14 वर्ष से अधिक आयु की आबादी को वर्तमान में चल रहे कोविड-19 टीकाकरण कार्यक्रम के तहत पहले से ही कोविड-19 वैक्सीन दी जा रही है।
सरकार ने यह निर्णय भी लिया है कि 60 वर्ष से अधिक आयु की आबादी के लिए कोविड-19 की एहतियाती खुराक के लिए सह-रुग्णता की स्थिति को तुरंत हटा दिया जाएगा। इसलिए, 60 वर्ष से अधिक आयु की पूरी आबादी 16 मार्च, 2022 से कोविड-19 वैक्सीन की एहतियाती खुराक लेने की पात्र होगी।
शिक्षा मंत्रालय
केन्द्रीय मानव संसाधन विकास मंत्री श्री रमेश पोखरियाल ‘निशंक’ ने लोकप्रिय लेखिका डॉ. अनीता भटनागर जैन द्वारा बच्चों के लिए लिखित तीन पुस्तकों – कुम्भ, गरम पहाड़ तथा दिल्ली की बुलबुल  का विमोचन किया
केन्द्रीय मानव संसाधन विकास मंत्री श्री रमेश पोखरियाल ‘निशंक’ ने आज नई दिल्ली में आयोजित एक समारोह में लोकप्रिय लेखिका डॉ. अनीता भटनागर जैन द्वारा बच्चों के लिए लिखित तीन पुस्तकों – कुम्भ, गरम पहाड़ तथा दिल्ली की बुलबुल  का विमोचन किया। तीनों पुस्तकें बच्चों के लिए कहानी संग्रह हैं और इसमें पर्यावरण तथा सामाजिक, सांस्कृतिक, एकता और सांस्कृतिक विरासत जैसे विषयों को सहज और दिलचस्प तरीके से प्रस्तुत किया गया है। डॉ. अनीता भटनागर जैन, भारतीय प्रशासनिक सेवा  की अधिकारी हैं।
इस अवसर पर श्री निशंक ने अद्भूत लेखन के लिए डॉ. अनीता को बधाई दी और उन्हें प्रशासनिक कार्य तथा सृजनात्मक कार्य के बीच संतुलन बनाने वाला विशिष्ट व्यक्तित्व बताया। संवेदी रूप से लिखी गई पुस्तकों की सराहना करते हुए मानव संसाधन विकास मंत्री ने कहा कि ये पुस्तकें काल्पनिक कृति नहीं है, बल्कि लेखिका के वास्तविक जीवन के अनुभव के आधार पर लिखी गई हैं। श्री निशंक ने कहा कि पाठकों, विशेषकर बच्चों के लिए ये पुस्तकें बहुत उपयोगी हैं, क्योंकि इसमें अपनी संस्कृति और विरासत की कहानी पर्यावरण संरक्षण के संदेश के साथ कही गई है। श्री निशंक ने कुम्भ तथा गरम पहाड़ के प्रकाशन में प्रयास के लिए नेशनल बुक ट्रस्ट को बधाई दी।
डॉ. अनीता भटनागर ने अपनी पुस्तकों के बारे में संक्षिप्त जानकारी दी। उन्होंने कहा कि यह कुम्भ पर बच्चों की पहली कहानी पुस्तक है, जिसे नेशनल बुक ट्रस्ट ने प्रकाशित किया है। इस पुस्तक के माध्यम से बच्चे अपनी संस्कृति और सामाजिक मूल्यों के बारे में जानकारी प्राप्त कर सकेंगे।
उन्होंने बताया कि गरम पहाड़ पर्यावरण पर तीन कहानियों  कहानियों का संकलन है।
दिल्ली की बुलबुल के बारे में डॉ. अनीता ने कहा कि यह पर्यावरण तथा बच्चों के लिए नैतिकता पर 10 लघु कहानियों का संकलन है। उन्होंने बताया कि दिल्ली की बुलबुल का विमोचन पहले हिन्दी में उत्तर प्रदेश के राज्यपाल श्री राम नाइक किया था। आज मानव संसाधन विकास मंत्री ने इसका सिंधी संस्करण लांच किया।
डॉ. अनीता भटनागर जैन के 40 से अधिक कृतियां प्रकाशित हैं।
रक्षा मंत्रालय
हिमालयन हाइट्स मोटरसाइकिल अभियान को लेह में झंडी दिखाई गई
14 दिनों के एवं 11 सदस्यीय हिमालयन हाइट्स मोटरसाइकिल अभियान ने लेह से काराकोरम दर्रे तक सफलतापूर्वक अपनी विकट चुनौती पूरी की और आज लेफ्टिनेंट जनरल वाई के जोशी, जनरल ऑफिसर कमांडिंग फायर एंड फ़्यूजन कोर द्वारा लेह में झंडी दिखाई गई। 07 अप्रैल 2019 को शुरू हुए इस अभूतपूर्व अभियान ने पूर्वी लद्दाख के डरावने परिदृश्य में 1000 किलोमीटर से अधिक की चढ़ाई की, 17000 फीट से अधिक ऊंचाई पर लद्दाख रेंज पर शक्तिशाली खारदुंग ला और चांग ला को पार किया।
अभियान दल में भारतीय सेना की एक प्रमुख लॉजिस्टिक्स सेवा आर्मी सर्विस कॉर्प्स से छह मोटरसाइकिल चालक और रॉयल एनफील्ड और हिमालयन मोटरस्पोर्ट्स एसोसिएशन के पांच सवार शामिल थे। 18600 फीट की ऊँचाई पर स्थित काराकोरम रेंज पर काराकोरम दर्रे की चढ़ाई का ऐतिहासिक श्रेय उन्हें जाता है, जहाँ वे 16 अप्रैल 2019 को पहुँचे थे। काराकोरम दर्रे पर इस अवसर पर बोलते हुए लेफ्टिनेंट जनरल वाई के जोशी ने इस ऐतिहासिक उपलब्धि पर उत्साही मोटरसाइकिल चालकों की प्रशंसा की।
मोटरसाइकिल चालकों ने धीरज, शारीरिक फिटनेस और मानसिक लचीलापन के उच्च स्तर को प्रदर्शित करते हुए अपने उत्साह, कौशल और प्रेरणा के साथ इस कठोर, अर्ध विकसित क्षेत्र और अत्यधिक तापमान वाले क्षेत्र में यह उपलब्धि हासिल की है। मेजर के. रेणुका की अगुवाई वाली इस टीम में मेजर भूपेश रावत, कैप्टन अक्षय जोशी, कैप्टन जाबेज फिलिप, कैप्टन अर्पित कपिला, कैप्टन निकिता ए नायर, सिपाही अभिजीत, सिपाही शिव सिंह, सिपाही दिवाकर मिश्रा, विजय परमार, आदित्य मालाकर, निहाल रहेजा और हेमा चौधरी शामिल हैं। 1999 में लद्दाख में लड़े गए कारगिल युद्ध के दौरान बलिदान की अमर कहानियों के प्रति अपनी श्रद्धांजलि के रूप में, इस अभियान ने अदम्य साहस और इस्पाती इच्छा शक्ति की सैनिक विशेषताओं को प्रतिबिंबित किया। चांग ला दर्रे पर लेह से शुरू करते हुए, अभियान ने दुरबुक, तांग्त्से, चोंगताश, दौलत बेग ओल्डी, काराकोरम दर्रा, खालसर और वापस खारदुंग ला दर्रे की यात्रा की।
कारगिल विजय दिवस के 20वें साल का समारोह मनाने के एक हिस्से के रूप में अभियान में झंडी दिखाते हुए, लेफ्टिनेंट जनरल वाई के जोशी ने टीम के सदस्यों को उनकी उपलब्धि के लिए सम्मानित किया। ऑपरेशन विजय के दौरान देश के सशस्त्र बलों द्वारा प्रदर्शित वीरता को याद करते हुए, जीओसी ने आर्मी सर्विस कॉर्प्स के युवा सेना के जवानों को उनकी उच्च स्तर की फिटनेस और दृढ़ता के लिए बधाई दी और कारगिल विजय दिवस की 20वीं वर्षगांठ के अवसर पर भारतीय सेना की अदम्य भावना “रिमेम्बर, रिज्वाइस और रेन्यू” में उनके योगदान के लिए रॉयल एनफील्ड और हिमालयन मोटरस्पोर्ट्स एसोसिएशन के सदस्यों की सराहना की।
इलेक्ट्रानिक्स एवं आईटी मंत्रालय
श्री रवि शंकर प्रसाद भुवनेश्वर में क्लाउड सक्षम डेटा सेंटर का उद्घाटन करेंगे
राष्ट्रीय सूचना विज्ञान केन्द्र  ने भुवनेश्वर में एक नए अत्याधुनिक क्लाउड सक्षम राष्ट्रीय डेटा सेंटर की स्थापना की है। इस डेटा सेंटर का उद्घाटन केन्द्रीय इलेक्ट्रॉनिक्स एवं आईटी और विधि एवं न्याय मंत्री श्री रवि शंकर प्रसाद करेंगे और इस अवसर पर केन्द्रीय पेट्रोलियम एवं प्राकृतिक गैस तथा कौशल विकास एवं उद्यमिता मंत्री श्री धर्मेन्द्र प्रधान उपस्थित रहेंगे। यह डेटा सेंटर सरकार और इसके विभागों के ई-गवर्नेंस एप्लिकेशन्स के लिए सुरक्षित होस्टिंग के साथ 24x7 परिचालन की पेशकश करेगा। इसमें एकीकृत एवं साझा बुनियादी ढांचे का उपयोग किया गया है, जो इतना लचीला है कि यह आसानी से बुनियादी ढांचागत आवश्यकताओं के अनुरूप कार्यरत हो सकता है और इसके साथ ही यह भावी तकनीकी संवर्धन, वितरित एप्लिकेशन्स के साथ-साथ उन क्लाउड आधारित एप्लिकेशन्स को भी समायोजित कर सकता है, जो मांग पर उपलब्ध होते हैं।
एनआईसी द्वारा स्थापित डेटा केन्द्रों से डेटा सेंटर एवं क्लाउड सेवाएं मुहैया कराई जा रही हैं।
भुवनेश्वर स्थित आईसीटी बुनियादी ढांचे को सॉफ्टवेयर आधारित आईसीटी इन्फ्रास्ट्रक्चर के जरिए मॉड्यूलर तरीके से सक्रिया किया जाएगा। इससे क्लाउड पर सेवाएं मुहैया कराने में आसानी होगी और यह एनआईसी की राष्ट्रीय क्लाउड सेवाओं को भी एकीकृत करेगा।
भुवनेश्वर स्थित नेशनल क्लाउड सर्विसेज से निम्नलिखित लाभ होंगे :
- एप्लिकेशन्स की आसान उपलब्धता और उनकी त्वरित तैनाती सुनिश्चित करने के लिए मांग पर आईसीटी बुनियादी ढांचे तक पहुंच संभव हो सकेगी।
- व्यापक आर्थिक स्तर हासिल करने के लिए आईसीटी बुनियादी ढांचे को साझा करने हेतु सेवा उन्मुख दृष्टिकोण।
- कंप्यूटिंग संसाधनों को साझा करने के लिए किफायती, सेवा उन्मुख दृष्टिकोण।
रक्षा मंत्रालय
भारतीय नौसेना और सऊदी अरब नौसेना के बीच पहला अल-मोहेद अल-हिंदी अभ्यास शुरू होने को तैयार
भारतीय नौसेना की वेस्टर्न फ्लीट के फ्लैग ऑफिसर कमांडिंगरीयर एडमिरल अजय कोचर के दिनांक 10 अगस्त 2021 को रॉयल सऊदी नौसेना केईस्टर्न फ्लीट के फ्लीट कमांडर रीयर एडमिरल माजिद अल कहतानी से मुलाकातकरने के साथ ही भारतीय नौसेना की सऊदी अरब की यात्रा की शुरुआत हुई । यहआयोजन किंग अब्दुल अजीज नेवल बेस में आयोजित किया गया जो सऊदी अरब केपूर्वी बेड़े का मुख्यालय है। एफओसीडब्ल्यूएफ ने किंग फहद नौसेना अकादमीका भी दौरा किया और कमांडेंट रीयर एडमिरल फैसल बिन फहद अल घुफैली सेमुलाकात की ।
सऊदी अरब में भारत के राजदूत डॉ औसाफ सईद ने अल जुबैल मेंआईएनएस कोच्चि का दौरा किया जहां उन्होंने एफओसीडब्ल्यूएफ और जहाज केकमांडिंग ऑफिसर के साथ एक प्रेस कॉन्फ्रेंस की ।
दिनांक 11 अगस्त 2021 को भारतीय नौसेना के पश्चिमी बेड़े केकमांडर ने भारतीय राजदूत के साथ सऊदी अरब के पूर्वी प्रांत के गवर्नर सऊदबिन नायेफ अल सऊद से दम्मम में मुलाकात की ।
नौसैनिक अभियान के मोर्चे पर प्रथम द्विपक्षीय अभ्यास 'अल -मोहेद अल - हिंदी' के लिए तैयार भारतीय नौसेना की टीम ने अल जुबैल, सऊदीअरब में किंग अब्दुल अज़ीज़ नौसेना बेस में एक समन्वय सम्मेलन के लिए रॉयलसऊदी अरब नौसेना के अपने समकक्षों के साथ मुलाकात की। एक-दूसरे कीअभियानगत परिपाटियों की बेहतर समझ के लिए दोनों नौसेनाओं के संबंधित विषयोंके विशेषज्ञों द्वारा व्याख्यान भी आयोजित किए गए ।
महिला एवं बाल विकास मंत्रालय
श्रीमती मेनका संजय गांधी और बॉक्सिंग स्टार मैरीकॉम ने दूसरे हौसला खेल आयोजन को हरी झंडी दिखाई
केन्द्रीय महिला और बाल विकास मंत्री श्रीमती मेनका संजय गांधी ने आज नई दिल्ली के जवाहर लाल नेहरू स्टेडियम में भारतीय ओलम्पिक मुक्केबाज और संसद सदस्य  सुश्री मैरीकॉम की उपस्थिति में खेल आयोजन हौसला-2018 का शुभारंभ झंडी दिखाकर किया। महिला और बाल विकास सचिव श्री राकेश श्रीवास्तव तथा मंत्रालय के अन्य अधिकारी इस अवसर पर उपस्थित थे।
श्रीमती मेनका संजय गांधी ने प्रतिभागियों को संबोधित करते हुए सीसीआई के बच्चों को प्रेरित करने के लिए राष्ट्रीय निधि सुश्री मैरीकॉम की उपस्थिति की सराहना की। उन्होंने मंत्रालय के सुरक्षित पड़ोसी अभियान की चर्चा करते हुए कहा कि सभी माता-पिता, शिक्षक और अभिभावकों के लिए यह जानना बहुत महत्वपूर्ण है कि सरकार ने बाल यौन शोषण से संबंधित किसी तरह की शिकायत करने के लिए चाइल्ड लाईन, ई-बॉक्स जैसे प्लेटफॉर्म प्रदान किए हैं।
अपने स्वागत भाषण ने सचिव श्री राकेश श्रीवास्तव ने कहा कि उन्होंने खेलों के आयोजन में उपस्थित रहने के लिए खेल अधिकारियों से अनुरोध किया है ताकि अधिकारी सीसीआई के बच्चों की खेल प्रतीभा को देख सके और संभव हो तो बेहतर प्रदर्शन के लिए बच्चों को ऊंचा मंच प्रदान कर सके।
यह खेल आयोजन अंतर-बाल देखभाल संस्थान उत्सव हौसला-2018 का हिस्सा है और इसमें 16 राज्यों के सीसीआई से जुड़े 600 से अधिक बच्चें चित्रकारी प्रतियोगिता, खेल-कूद, स्पर्धाओं, फुटबॉल, शतरंज प्रतियोगिता और भाषण लेखन जैसे कार्यक्रमों में भाग लेंगे। सीसीआई के लड़कों और लड़कियों के लिए एथलेटिक स्पर्धा, शतरंज प्रतियोगिता तथा फुटबॉल मैच नई दिल्ली के जवाहर लाल नेहरू स्टेडियम में 28-29 नवंबर, 2018 को होंगे।